text: Dili malilong ang magun-ubong epekto sa paturagas nga pagpamomba ug pagpanganyon sa Armed Forces of the Philippines sa kinaiyahan ug mga sibilyang komunidad.
text: #000002
text: Sa usa ka porum nga gipasiugdahan sa grupong Kalikasan People’s Network for the Environment (Kalikasan PNE) niadtong Mayo 24, gihisgutan sa mga aktibistang maki-kinaiyahan ang mga partikular nga epekto niini sa pipila ka yaweng biodiversity area sa nasud.
text: #000004
text: Gihisgutan usab sa porum ang kadaut nga dala sa pagpamomba ug pagpanganyon nga ginalunsad sa mga war game tali sa US ug Pilipinas. Sa unang katunga sa tuig, tulo ka war games na ang gilunsad sa soberanong teritoryo sa Pilipinas nga nagpahigayon og live-fire exercises o pagpabusikad og lain-laing klaseng bomba nga hulga sa ekosistema sa kalasangan ug kadagatan. Lakip dinhi ang Balikatan exercises niadtong Abril 11-18, nga gisundan sa Kasangga exercises kauban ang Australia ug sa bag-o lang nagsugod nga naval drills sa Bataan kauban ang US ug Japan.
text: #000007
text: Gikan 2017 hangtud 2022, mikabat sa kapin 591 ang gihulog nga bomba sa AFP, 589 ka pagpanganyon ug 74 ka hugna nga pagpang-istraping. Narekord ang mga insidente sa mga bukid ug lasang sa Bukidnon, Cagayan, Kalinga, Samar, Panay ug sa mga prubinsya sa Mindoro, Negros, Surigao, Agusan, Davao, Cotabato, Lanao ug Maguindanao. Daghan sa maong mga insidente ang wala nabutyag sa publiko. Sa pipila nga giangkon sa AFP, gihulagway ang mga pagpamomba isip “close air support” bisan og mas sagad nga gakauna kini kaysa ilang tropa sa kayutaan.
text: #000008
text: Ang pinakabrutal ug pinakalapad nga kampanyang pagpamomba mao ang pag-atake sa AFP sa Marawi City niadtong 2017. Kapin 1,000 katawo ang nataho nga napatay, ug gibanabanang mokabat sa ₱17 bilyon ang kantidad sa nagubang kabtangan ug imprastruktura. Hangtud karon, wala pa gihapon nakauli ang kapin 80,300 ka katawo o 16,070 ka pamilya nga nagdasok sa mga evacuation center. Gibanabanang mokabat sa ₱5 bilyon ang giusik-usikan sa gubyerno aron pulbuson ang syudad.
text: #000011